Jan 17,2017
ఎస్‌బీహెచ్‌ మేనేజింగ్‌ డైరెక్టర్‌గా మణి పల్వేసన్‌
నవతెలంగాణ, వాణిజ్య విభాగం: హైదరాబాద్‌ కేంద్రంగా పని చేస్తున్న 'స్టేట్‌ బ్యాంక్‌ ఆఫ్‌ హైదరాబాద్‌' (ఎస్‌బీహెచ్‌) మేనేజింగ్‌ డైరెక్టర్‌గా మణి పల్వేసన్‌ బాధ్యతలు చేపట్టారు. శనివారం (14.01.2017) నుంచి అమలులోకి వస్తుందని బ్యాంకు ఒక ప్రకటనలో పేర్కొంది. మణి పల్వేసన్‌ 1982లో భారతీయ స్టేట్‌ బ్యాంక్‌ (ఎస్‌బీఐ) నందు ప్రొబెషనర్‌ ఆఫీసర్‌గా తన ఉద్యోగ జీవితాన్ని ప్రారంభించారు. అనంతరం ఆయన బ్యాంకులోని వివిధ హోదాల్లో విశేషమైన సేవలందించారు. కాగా ఎస్‌బీహెచ్‌ మేనేజింగ్‌ డైరెక్టర్‌గా బాధ్యతలు చేపట్టేందుకు ముందు ఆయన ఎస్‌బీఐ హాంకాంగ్‌ శాఖ ముఖ్య కార్యనిర్వహణాధికారి (సీఈవో)గా సేవలందించారు. ఎస్‌బీఐ క్యాప్‌ సెక్యూరిటీస్‌ ముంబయి కార్పొరేట్‌ కార్యాల యంలో ఎండీగానూ.. బ్యాంకు డీఎండీ (సీవోవో) కార్యాలయంలో చీఫ్‌ జనరల్‌ మేనే జర్‌ (ఓఎస్‌డీ)గా కూడా ఆయన బాధ్యతలు నిర్వహించిన అనుభవం ఆయన సొంతం.
మీ స్నేహితులకు రికమెండ్ చెయ్యండి